b'\n_START_ARTICLE_\nPetuh\n_START_PARAGRAPH_\nPetuh eller Petu er en blanding af tysk, nedertysk, rigsdansk og s\xc3\xb8nderjysk, som taltes i Flensborg og omegn. Det er tysk med nogle danske begreber og l\xc3\xa5neovers\xc3\xa6ttelser, men med dansk grammatik og syntaks. Man kan ogs\xc3\xa5 sige, det er dansk ikl\xc3\xa6dt tyske ord. P\xc3\xa5 Petuh udtales s-lyden som p\xc3\xa5 dansk som en ustemt alveol\xc3\xa6r sibilant. G-lyden bliver til ch._NEWLINE_Petuh fik navnet efter partoutkortet (\xc3\xa5rskortet) p\xc3\xa5 f\xc3\xa6rgerne p\xc3\xa5 Flensborg Fjord. Det var is\xc3\xa6r de s\xc3\xa5kaldte petuhtanter, som brugte blandingssproget p\xc3\xa5 deres sammenkomster p\xc3\xa5 salon-f\xc3\xa6rgerne i 1900-tallet.'